OzLabs/hebrew-wiki-articles huggingface dataset:
JPL Cyclecar

דגם "JPL Cyclecar"
JPL Cyclecar היא מכונית קטנה ופתוחה בסגנון "Cyclecar" , אשר יוצרה על ידי יצרנית הרכב האמריקאית J.P.L. Cyclecar Company אשר יוצרה בין השנים 1913–1914.

==דגמים==
* "Roadster" - תצורת 2 מושבים, מחיר היחידה בשנת 1913 בארצות הברית עמד על 425 דולר.
* "Cabriolet" - תצורת 2 מושבים, מחיר היחידה בשנת 1913 בארצות הברית עמד על 650 דולר.

=="JPL Cyclecar"==

* מכונית פתוחה.
* 2 מושבים.
* מנוע בנזין.
* מנוע קדמי.
* חלון קדמי - מתקפל.
* מערכת היגוי - משמאל.
* "J.P.L. Cyclecar Company" מוקמה ב-דטרויט, מדינת מישיגן.
* בנה ועיצב את הדגם המהנדס "J. P. La Vigne".

==קישורים חיצוניים==

==הערות שוליים==

קטגוריה:דגמי מכוניות שהושקו ב-1913
קטגוריה:מכוניות קבריולה
קטגוריה:כלי רכב אמריקאיים
קטגוריה:כלי רכב מסוג Cyclecar
קוגלפנצר

הקוגלפנצר (בגרמנית: Kugelpanzer; בתרגום לעברית: טנק מעוגל, ידוע גם בתור "טנק כדור") הוא רכב משוריין, כנראה מגרמניה הנאצית, שמקורותיו עלומים. עותקו היחיד נמצא במוזיאון הטנקים בקובינקה, מוסקבה, רוסיה. הכלי היה כנראה מיועד לסיור, תצפית ומיגון.

== היסטוריה ==

מקורותיו של הרכב והסיבה ליצירתו אינם ידועים, כמו כן לא אותרו כל מסמכים אודותיו. הרכב מוצג במוזאון הטנקים כמוצג #37, ומהמחקר אודותיו עולה כי

# הוא נתפס ב-1945 על ידי הכוחות הסובייטים, כנראה במנצ'וריה לאחר שנשלח ליפן או בשטח הניסויים בקומרסדורף, 25 ק"מ דרומית לברלין, שם נמצא גם המאוס.
# עובי השריון החיצוני הוא כ-5 מ"מ.
# הרכב היה מופעל על ידי מנוע צילינדר בעל שתי פעימות.
# לא נמצאו כל עדויות לשימוש בכלי בקרב.

את מטרותיו של הכלי אפשר להסיק ממבנהו בלבד. הכלי מורכב מתא פנימי שכנראה היה מיועד לאדם בודד, ולו שני פתחים - פתח כניסה מאחור, וחרך צר מלפנים. לכלי שלשה גלגלים ממוגנים- שני גלגלים ממונעים גדולי ממדים המקיפים את התא, וגלגל אחורי השימש כנראה לאיזון הכלי. בתוך הכלי היה משדר רדיו.

הכלי כנראה יועד לתנועה והתמגנות בשטח קרב של אדם בודד או שניים. לא ניתן לקבוע מן המידע הזמין אם האדם בתוך הטנק יכול היה להשתמש בנשק חם דרך החרך או באמצעות פתח ייעודי.

== טנקים דומים ==
רעיון הרכב הקרבי לאדם בודד הוצג לראשונה במלחמת העולם הראשונה . בצרפת, רכבים אלו נקראו Bouclier roulant (מצרפתית: מגן מתגלגל).

כדור משוריין בשם "טנק טמבלוויד" תואר במאמר במגזין " Popular Science " ב-1936. ממציא טקסני הציג את עיצוב הטנקים. הוא היה גבוה בהרבה מן הקוגלפנצר הגרמני - טנק טמבלוויד יכול היה להכיל שלושה אנשים, שלושה מקלעים, ציוד ומנוע.
{| class="wikitable"
|+
|הקוגלנפנצר, מן הצד 
|"מגן מתגלגל" צרפתי 
|}

== ספרות ==
* רוברט דייל ארנדט ג'וניור: "מכוניות מוזרות של גרמניה לפני המלחמה והרייך השלישי" (1928-1945) . 2006, פרסום IRP

==קישורים חיצוניים==

==הערות שוליים==

קטגוריה:כלי רכב משוריינים גרמניים
קטגוריה:טנקים גרמניים במלחמת העולם השנייה
מאוריץ, נסיך הולנד

מאוריץ, נסיך הולנד (בהולנדית: Maurits van Oranje-Nassau ; 15 בספטמבר 1843 - 4 ביוני 1850) היה בנו השני של וילם השלישי, מלך הולנד אשר מת בילדותו.

==ביוגרפיה==
מאוריץ נולד ב-15 בספטמבר 1843 בהאג, לווילם השלישי, מלך הולנד ולסופיה, נסיכת וירטמברג, בתם של וילהלם הראשון, מלך וירטמברג ויקטרינה פבלובנה, הנסיכה הגדולה של רוסיה.

כאשר מאוריץ סבל מדלקת קרום המוח, המלכה סופי רצתה להתייעץ עם רופא אחר ולקבל חוות דעת שנייה, אבל המלך וילם השלישי סירב והילד מת ב-4 ביוני 1850. היחסים המתוחים ביניהם התמוטטו כמעט לחלוטין, כשסופי האשימה את וילם במותו של מאוריץ. עם זאת, לבני הזוג היה עוד בן אחד, הנסיך אלכסנדר, שנולד שנה לאחר מותו של מאוריץ.

== אילן יוחסין ==

==קישורים חיצוניים==

קטגוריה:נסיכי אוראניה-נסאו
קטגוריה:בית אוראניה-נסאו
קטגוריה:ילידי 1843
קטגוריה:נפטרים ב-1850
קטגוריה:מות ילדים
מפל הקרח סירקל

מפל הקרח סירקל (באנגלית: Circle Icefall) הוא מפל קרח, בסמוך לרכס טנטאקל שבאנטארקטיקה.

גובהו של מפל הקרח 45 מטרים, ואורכו 28 קילומטרים.

המפל מקיף בקשת את כל רוחבו של קרחון דרווין.

== היסטוריה ==
=== מקור השם ===

שמו של מפל הקרח ניתן לו על ידי משלחת החקר של קרחון דרווין, אשר הייתה חלק מהמשלחת הטראנס-אנטארקטית של חבר העמים הבריטי, שחקרה את אנטארקטיקה בין השנים 1958–1956.

המפל נקרא בשם זה, בשל צורתו, הדומה לצורת המעגל של המושבים בבתי אופרה.

== לקריאה נוספת ==

<div class="mw-content-ltr">• Jane G. Ferrigno, Kevin M. Foley, Charles Swithinbank, and Richard S. Williams, Jr, [https://pubs.usgs.gov/imap/i-2600-i/pdf/RossI-map2600_pamphlet.pdf Coastal-Change and Glaciological Map of the Ross Island Area, Antarctica: 1962–2005], הסקר הגאולוגי של ארצות הברית</div>

== קישורים חיצוניים ==

* [https://geonames.usgs.gov/apex/f?p=gnispq:5:::NO::P5_ANTAR_ID:2802 מפל הקרח סירקל] באתר הסקר הגאולוגי של ארצות הברית
* [https://www.adam.antarcticanz.govt.nz/nodes/view/19302 מפל הקרח סירקל] באתר הגאזט האנטארקטי של ממשלת ניו זילנד
* [https://data.aad.gov.au/aadc/gaz/display_name.cfm?gaz_id=746 מפל הקרח סירקל] באתר הגאזט האנטארקטי של ממשלת אוסטרליה
* [https://data.aad.gov.au/aadc/gaz/scar/search_names_action.cfm?search_text=2701&feature_type_code=0&country_id=0&relic_options=include_relics&north=-45.0&south=-90.0&west=-180.0&east=180.0&search_near=&radius=0.5&gazetteers=SCAR מפל הקרח סירקל] באתר הגאזט האנטארקטי המשווה SCAR

== הערות שוליים ==

סירקל
סירקל
מאקי צוקדה

מאקי צוקדה (ביפנית: 塚田真希; באנגלית: Maki Tsukada; נולדה ב-5 בינואר 1982) היא ג'ודוקא עבר יפנית אשר התחרתה בקטגוריית המשקל הכבד (מעל 78 ק"ג), האלופה האולימפית מאתונה 2004.

==ביוגרפיה==
צוקדה התחרתה פעמיים במשחקים האולימפיים בשנים 2004 ו-2008. באתונה 2004 היא זכתה במדליית הזהב. היא התחילה בשלב שמינית הגמר וניצחה באיפון את ג'סיקה מלון האוסטרלית, ברבע הגמר היא ניצחה שוב באיפון את מרינה פרוקופייבה האוקראינית ובחצי הגמר ניצחה בניקוד ווזארי את תאה דונגזאשווילי הרוסייה. בגמר היא התמודדה מול דיימה בלטראן הקובנית וכדקה מפתיחת הקרב קיבלה הקובנית ניקוד ווזארי לאחר שהצליחה בעזרת תרגיל אוסוטו-גרי להטיל את צוקדה. לאחר שהטילה אותה ניסתה הקובנית להמשיך לריתוק אך צוקדה ניצלה זאת להתחמק ולבצע ריתוק מצדה שהצליח והעניק לה איפון וניצחון. בבייג'ינג 2008 צוקדה זכתה במדליית הכסף כאשר הגיעה לגמר לאחר שניצחה באיפון את שלושת קרבותיה הראשונים. בגמר היא התמודדה מול טונג וון הסינית ולאחר שהובילה בווזארי לאורך רוב הקרב, הפסידה צוקדה באיפון 17 שניות לסיום לאחר תרגיל מוצלח של הסינית.

צוקדה מחזיקה בשש מדליות מאליפויות העולם, מדליית זהב (2007), שתי מדליות כסף (2003 ו-2007) ושלוש מדליות ארד (2005, 2009 ו-2010). במשחקי אסיה היא זכתה במדליית כסף (2002) ובאוניברסיאדה היא זכתה במדליית כסף (2001).

במהלך הקריירה צוקדה זכתה במדליות רבות בתחרויות מהסבב העולמי וביניהן מדליות זהב מטורנירי טוקיו ופריז היוקרתיים.

==הישגים בטורנירים בסבב העולמי==
{|class=wikitable
|- align=center
!| שנה !!| טורניר !!| מקום !!| קטגוריית משקל
|- align=center
|2001
| Grand Prix Austria 2001 Leonding || bgcolor="gold" align="center" | 1 || מעל 78 ק"ג
|- align=center
|2002
| A-Tournament Budapest || bgcolor="cc9966" align="center" | 3 || מעל 78 ק"ג
|- align=center
|2003
| Super A-Tournament Tournoi de Paris || bgcolor="cc9966" align="center" | 3 || מעל 78 ק"ג
|- align=center
|2003
| German World Open Hamburg || bgcolor="gold" align="center" | 1 || מעל 78 ק"ג
|- align=center
|2004
| Super A-Tournament Tournoi de Paris || bgcolor="cc9966" align="center" | 3 || מעל 78 ק"ג
|- align=center
|2005
| Super World Cup Tournoi de Paris || bgcolor="gold" align="center" | 1 || מעל 78 ק"ג
|- align=center
|2006
| Super World Cup Hamburg || bgcolor="cc9966" align="center" | 3 || מעל 78 ק"ג
|- align=center
|2007
| Super World Cup Tournoi de Paris || bgcolor="gold" align="center" | 1 || מעל 78 ק"ג
|- align=center
|2007
| Jigoro Kano Cup Tokyo || bgcolor="cc9966" align="center" | 3 || מעל 78 ק"ג
|- align=center
|2009
| IJF Grand Slam Moscow || bgcolor="gold" align="center" | 1 || מעל 78 ק"ג
|- align=center
|2009
| Grand Slam Tokyo || bgcolor="gold" align="center" | 1 || מעל 78 ק"ג
|- align=center
|2010
| IJF World Masters Suwon || align="center" | 5 || מעל 78 ק"ג
|- align=center
|2010
| IJF Grand Slam Moscow || bgcolor="gold" align="center" | 1 || מעל 78 ק"ג
|}

==קישורים חיצוניים==

==הערות שוליים==

קטגוריה:ג'ודוקא יפניות
קטגוריה:אלופות עולם בג'ודו
קטגוריה:אלופים אולימפיים יפנים: ג'ודו
קטגוריה:נשים ג'ודוקא באולימפיאדת אתונה (2004)
קטגוריה:נשים ג'ודוקא באולימפיאדת בייג'ינג (2008)
קטגוריה:אלופות אולימפיות מיפן
קטגוריה:יפניות שנולדו ב-1982
קטגוריה:יפנים שנולדו ב-1982
ערוץ דיסני (בולגריה)

ערוץ דיסני הוא ערוץ טלוויזיה בולגרי לילדים. הוא הושק ב-19 בספטמבר 2009, לאחר שהחליף את ערוץ "ג'טיקס", ערוץ בינלאומי לילדים. אף על פי שהערוץ מיועד לבולגריה, הוא משודר גם במולדובה וברומניה, עם רצועת שמע שונה, ברומנית.

== היסטוריה ==
הערוץ הושק ב-1999 כ"Fox Kids" במרכז ומזרח אירופה, עקב השקת ערוץ דומה בבריטניה בשנת 1996. הערוץ שידר בעיקר הפקות ישנות של פוקס קידס ששודרו בעבר בארצות הברית. 

בשנת 2000, ערוץ הטלוויזיה הבולגרי החופשי bTV, שהיה בבעלות חברת ניוז קורפ, הבעלים גם של חברת פוקס השיק רצועת שידור של פוקס קידס, ששודרה בימי ראשון אחר הצוהריים ובבקרים של סוף השבוע. בשנת 2004 שונה שם הרצועה לג'טיקס. הרצועה ירדה ב-2008, אם כי bTV המשיך לשדר תוכניות מג'טיקס. 

בשנת 2001 הודיעה חברת וולט דיסני כי בכוונתה לרכוש את רוב המניות של Fox Kids. בשנת 2004 הוחלט לאחד את כל הערוצים תחת מותג אחד, ג'טיקס. 

לאחר שרוברט איגר נתמנה למנכ"ל החדש של דיסני, החלה החברה לשנות את שמות חלק מנכסיה על מנת להתמקד במותגים המרכזיים כמו דיסני ו-ABC. ב-26 במאי 2009 הודיעה דיסני כי ערוץ ג'טיקס במדינות מסוימות (לדוגמה: הונגריה, רומניה, צ'כיה ובולגריה) יוחלף בערוץ דיסני. השינוי הגיע לבולגריה ב-19 בספטמבר 2009. 

== תוכניות ==
* משמר האריות - השאגה חוזרת
* סוי לונה
* ויולטה
* זוזו פטס
* גוד לאק צ'ארלי
*בנות הפאוור פאף
* סברינה: סודות של מכשפה בתיכון
* חבורת 7ג'
* מייטי מד
* זה הסוף שלי
* החיים היפים על הסיפון
* אני והלהקה
* זאק ולותר
* המכשפים מוויברלי פלייס
* החיים היפים של זאק וקודי
* המחליפים
* נווה עצלנות
* H2O
* בוב הבנאי
* נדב ידי זהב
* חבורת איינשטיין
* דוק רופאת צעצועים
* הנסיכה סופיה הראשונה
* סוכן מיוחד אוסו
* צומת ג'ונגל

== ראו גם ==
* ערוץ דיסני (ישראל)
* ערוץ דיסני (פורטוגל)
* ערוץ דיסני (ספרד)

== קישורים חיצוניים ==
* 
* [https://www.youtube.com/user/DisneyBulgaria ערוץ היוטיוב] של ערוץ דיסני בולגריה

קטגוריה:ערוצי טלוויזיה לילדים
קטגוריה:ערוץ דיסני
קטגוריה:ערוצי טלוויזיה בולגריים
קטגוריה:דיסני: ערוצים
מחלף גבעות אלונים

מחלף גבעת אלונים הוא מחלף בעמק זבולון, בקרבת קריית אתא, המפגיש את כביש 6 עם כביש 70. מחלף גבעות אלונים נבנה כחלק מפרויקט הארכת כביש 6 צפונה. נפתח לתנועה חלקית ב-14 בנובמבר 2018, ונפתח לתנועה מלאה ב-29 במרץ 2019.

המחלף מאפשר לתנועה מכיוון הגליל המערבי ואזור שפרעם לעקוף את מפרץ חיפה ומחלף יגור העמוסים בתנועה ולהמשיך במנהרות כביש 6 לכיוון יקנעם עילית, חדרה, תל אביב, ודרום הארץ.

מדרום למחלף נמצא בית העלמין תל רגב, אליו ניתן לגשת דרך מעגל התנועה שנמצא במחלף.

מדרום למחלף נכרו 3 מנהרות לאורך כביש 6 שהנסיעה בהן בתשלום: מנהרת איבטין, מנהרת רכסים ומנהרת תל קשיש הסמוכה ליקנעם עילית.

==הערות שוליים==

גבעות אלונים
גבעות אלונים
גבעות אלונים
San Marino RTV

San Marino RTV הוא תאגיד השידור הציבורי של סן מרינו. הוא מפעיל ארבעה ערוצי טלוויזיה ושתי תחנות רדיו.

== היסטוריה ==
שידורי הרדיו הניסיוניים של סן מרינו החלו ב-27 בדצמבר 1992. ב-28 בפברואר 1993 החל רדיו סן מרינו לשדר במשך 24 שעות ביממה.

שידורי טלוויזיה ניסיוניים החלו ב-24 באפריל 1993. ב-28 בפברואר 1994 הושקו שידורים קבועים, בין השעות 10:00-14:00.

ביולי 1995 הפך השידור הציבורי של סן מרינו לחבר מלא באיגוד השידור האירופי, דבר שמאשר לו להשתמש באירועים שמפיק האיגוד.

בשנת 2007 החל עניין בסן מרינו להשתתף בתחרות הזמר של האירוויזיון, וב-27 בנובמבר אותה שנה הכריז RTV כי סן מרינו תשתתף באירוויזיון 2008 שנערך בבלגרד, סרביה, למרות העובדה ש-RAI, השידור הציבורי של איטליה, המחזיק ב-50% מהבעלות על RTV, פרש ב-1997 מהתחרות בשל עניין להשקיע בפסטיבל סן רמו. לאחר מכן נסוגה בה סן מרינו מהשתתפות בתחרות בשל בעיות תקציביות, עד שב-2011 השתתפה המדינה לראשונה בתחרות. היא עלתה לגמר בפעם הראשונה ב-2014.

בשנת 2011 ניסתה סן מרינו להשתתף בתחרות אירוויזיון הילדים אך הם ויתרו באוקטובר. ב-25 באוקטובר 2013 הוכרז כי סן מרינו תערוך את הופעת הבכורה שלה באותה שנה.

== קישורים חיצוניים ==

* 

== הערות שוליים ==

קטגוריה:סן מרינו: תרבות
קטגוריה:שידור ציבורי
ריי סיהורן

רֵיי סִיהוֹרְן (באנגלית: Rhea Seehorn; נולדה ב-12 במאי 1972) היא שחקנית אמריקאית שידועה בעיקר בשל תפקידה כקים וקסלר בסדרת הטלוויזיה "סמוך על סול". היא הופיעה בין השאר גם בסדרות "ויטני" , "אני איתה" ו"פרנקלין ובאש".

==ביוגרפיה==
סיהורן נולדה בנורפוק, וירג'יניה, אך ילדותה עברה עליה גם בין יפן, אריזונה, ווושינגטון די. סי.. היא למדה ציור וארכיטקטורה, בעקבות אביה וסבתה. היא המשיכה באמנות החזותית, אך הייתה לה תשוקה גוברת לקולנוע ולתיאטרון. היא בעלת תואר ראשון באמנות ובאמנות סטודיו, מאוניברסיטת ג'ורג' מייסון .

קריירת המשחק שלה כוללת שלל תפקידים בתיאטרון, בקולנוע ובטלוויזיה. בשנת 1998 היא שיחקה את תפקידה הראשון, בסרט "מקרה נגד קארן".

בשנת 2003 גילמה את שרי בסיטקום "אני איתה" מבית ABC, בה כיכבה בתור אחת הדמויות הראשיות; הסדרה בוטלה בתום העונה הראשונה. 

בשנת 2005 שיחקה בסרט הטלוויזיה "רומי ומישל: ההתחלה" לצד קתרין הייגל. הסרט, ששודר בABC Family, הוא פריקוול לסרט "רומי ומישל - פגישת מחזור" משנת 1997.

אחד מתפקידיה הידועים הוא דמותה של קים וקסלר ב"סמוך על סול", סדרת הפריקוול ל"שובר שורות".

בשנת 2019 שיחקה בסדרת הפשע הביוגרפית "הפשע" ב-Hulu, לצד פטרישה ארקט וג'ואי קינג, ובסדרת האימה האנתולוגית "אזור הדמדומים".

ב-2021 שיחקה בסרט האימה "דברים ששמענו וראינו" של נטפליקס.

ב-2024 הופיעה בסרט הרביעי של בחורים רעים, "בחורים רעים: הכל או כלום".

==קישורים חיצוניים==

* 

==הערות שוליים==

קטגוריה:שחקניות קולנוע וטלוויזיה אמריקאיות
קטגוריה:שחקני קולנוע וטלוויזיה אמריקאים
קטגוריה:שחקניות תיאטרון אמריקאיות
קטגוריה:בוגרי אוניברסיטת ג'ורג' מייסון
קטגוריה:זוכות פרס סאטורן לשחקנית משנה בטלוויזיה
קטגוריה:זוכות פרס סאטורן לשחקנית ראשית בטלוויזיה
קטגוריה:אמריקאיות שנולדו ב-1972
קטגוריה:אמריקאים שנולדו ב-1972
צ'יקה אוניגווה

צ'יקה נינה אוניגווה (באנגלית: Chika Unigwe; נולדה ב-12 ביוני 1974) היא סופרת ניגרית המשתייכת לקבוצה האתנית איגבו אשר כותבת באנגלית ובהולנדית. באפריל 2014 היא נכנסה לרשימת 39 הסופרים הצעירים מאפריקה שמדרום לסהרה שהם בעלי פוטנציאל וכישרון להגדיר מגמות עתידיות בספרות האפריקאית. בעבר התגוררה בבלגיה ומשנת 2013 היא מתגוררת בארצות הברית.

== ביוגרפיה ==
אניגווה נולדה בשנת 1974 באנוגו, ניגריה כילדה השישית מבין שבעה ילדים. לאחר שסיימה את לימודי התיכון היא המשיכה לתואר ראשון באנגלית באוניברסיטה בעיר נסוקה שבדרום ניגריה. ב־1995, בעקבות נישואיה למהנדס בלגי, עברה אוניגווה לפלנדריה, אזור דוברי ההולנדית בבלגיה. ב-1996 סיימה תואר שני באוניברסיטה הקאתולית בלוון. לאוניגווה גם תואר דוקטור בספרות (2004) מאוניברסיטת ליידן בהולנד.

אוניגווה היא המנהלת של הקרן Awele Creative Trust (ACT) והייתה שופטת בפרס מאן בוקר הבינלאומי של 2016.

עד שנת 2013 התגוררה אוניגווה בבלגיה עם בן זוגה וארבעת ילדיהם. הם היגרו לארצות הברית ב-2013.

== יצירתה ==
"עוף החול" (באנגלית: The Phoenix) רומן הביכורים שלה, שאף על פי שנכתב במקור באנגלית יצא לאור לראשונה ב־2005 בתרגום להולנדית, היה הרומן הראשון מאת סופרת בלגית ממוצא אפריקאי. הגרסה המקורית באנגלית פורסמה על ידי הוצאה ניגרית בשנת 2007. הספר מספר את סיפורה של אישה ניגרית צעירה בשם אוגה הנשואה לגבר מקומי בלגי הנוסעת ברכבת מביתה בטורנהאוט שבבלגיה, לבית חולים בלוון, שם אובחנה בסרטן השד.

ספרה השני, "ברחוב האחיות השחורות" (אריה ניר הוצאה לאור, 2013, מאנגלית: on black sisters street) נכתב אף הוא במקור באנגלית אך יצא לראשונה בתרגום להולנדית בשם Fata morgana ב-2007 ורק שנתיים אחר כך יצא לאור גם באנגלית. הספר תורגם לשפות נוספות וזכה בפרס NLNG לשנת 2012, הפרס הספרותי החשוב ביותר בניגריה. עלילת הספר מתרחשת בין ניגריה לבלגיה, ועוקבת אחר חייהן של אמה, סיסי, איפי וג'ויס, ארבע נשים אפריקניות (שלוש ניגריות ואחת סודנית), שמהגרות מאפריקה ומגיעות אל רובע החלונות האדומים של אנטוורפן.

ב-2012, למעלה מ-15 שנים מאז עזבה אוניגווה את ניגריה, יצא לאור ספרה השלישי "רקדנית לילה" (באנגלית: Night Dancer) שהוא במובנים רבים ספרה אשר עוסק במידה הרבה ביותר בניגריה עד אז. הספר מציע ביקורת נוקבת על החברה הניגרית הפטריארכלית, באופן המזכיר סופרות כגון פלורה נוואפה ובוצ'י אמצ'טה.

ב-2013 יצא לאור ספרה הרביעי "המשיח השחור" (באנגלית: The Black Messiah) המבוסס על סיפור אמיתי. אוניגווה כתבה מחדש את סיפור חייו של גוסטבוס ואסה העבד המשוחרר המפורסם מהמאה השמונה-עשרה, שלאחר קניית חירותו הפך לקול בולט של התנועה לביטול העבדות. הספר מתאר אספקטים אישיים יותר בחייו כגון רצונו הנלהב להתאקלם בחברה הלבנה, הולדת בנותיו ושברון ליבו בעקבות מות אשתו האנגלייה הלבנה.

אוניגווה פרסמה סיפורים קצרים במספר אנתולוגיות וכתבי עת כולל כתב העת לספרות, "וואספירי" , שירה וספרי ילדים. הסיפורים שלה שודרו ב BBC World Service, רדיו ניגריה, ותחנות רדיו אחרות של חבר העמים הבריטי.

==פרסים ומועמדויות==
* 2003 - תחרות הסיפור הקצר של BBC עבור הסיפור הקצר "Borrowed Smile"
* 2004 - מועמדת לפרס קיין לכתיבה אפריקאית עבור הסיפור הקצר "הסוד"
* 2012 - פרס NLNG עבור הרומן "ברחוב האחיות השחורות".

== קישורים חיצוניים ==

* 

* [https://www.theguardian.com/profile/chika-unigwe כתבות ומאמרים מאת צ'יקה אוניגווה], באתר הגרדיאן

== הערות שוליים ==

קטגוריה:סופרות ניגריות
קטגוריה:נשים זוכות פרסים
קטגוריה:ניגריות שנולדו ב-1974
בא לי לחבק אותך

"בא לי לחבק אותך" הוא סינגל שהוקלט על ידי הזמרת הישראלית עדן בן זקן. השיר יצא לאור ב-21 במאי 2018, כסינגל השני מתוך אלבומה הרביעי חיים שלי, על ידי חברת התקליטים NMC יונייטד אנטרטיינמנט.

בשונה משאר שירי האלבום, לא הצליח השיר להיכנס אל מצעד השירים של מדיה פורסט.

== רקע וכתיבה ==
השיר נכתב והולחן על ידי עדן חסון והופק על ידי יעקב למאי. השיר הוא בלדה ים-תיכונית, ובן זקן שרה בו על רצונה לחבק את בן הזוג שלה, ועל כך שהיא אוהבת אותו למרות הכל.

בסמוך לצאתו כסינגל, עלה השיר לרשת הזרמת המדיה ספוטיפיי.

== וידאו קליפ ==
טרם פורסם הווידאו קליפ הנלווה של השיר, העלתה עדן בן זקן לערוץ היוטיוב שלה את האודיו שלו ב-21 במאי 2018. באודיו ניתן לראות את עטיפתו של הסינגל. בנוסף לכך, ניתן לראות באודיו את מילותיו של השיר.

נכון למאי 2020, מונה הצפיות של האודיו עומד על כ-10 מיליון צפיות.

== ביקורת ==
השיר זכה לביקורות מעורבות. מבקר המוזיקה יוסי חרסונסקי סקר את השיר בחיוב, תוך שהעניק לו ציון של שלושה כוכבי זהב מתוך חמישה, בעוד דודי פטימר סקר את השיר בשלילה, תוך שיצא על השימוש בעברית קלוקלת בשיר ואמר כי 

== מיקומי שיא ==

== קישורים חיצוניים ==

== הערות שוליים ==

קטגוריה:שירי 2018
קטגוריה:סינגלים מ-2018
קטגוריה:שירי עדן בן זקן
קטגוריה:שירים בעברית
קטגוריה:שירים שנכתבו על ידי עדן חסון
קטגוריה:שירים שהולחנו על ידי עדן חסון
קטגוריה:שירים שהופקו על ידי יעקב למאי
קטגוריה:שירי לפידים
קטגוריה:סינגלים בהוצאת NMC יונייטד אנטרטיינמנט
טיראסיל דנגדה

טיראסיל דנגדה (בתאית: ธีรศิลป์ แดงดา; נולד ב-6 ביוני 1988) הוא כדורגלן תאילנדי המשחק בעמדת החלוץ בקבוצת פאת'ום יונייטד.

==קריירת מועדונים==
טיראסיל התחיל את הקריירה שלו במכללת ת'ונבורי אליה הצטרף בגיל 15.

בעונת טיראסיל הצטרף לקבוצת בית הספר לאימונים טכנים. בשנת טיראסיל חתם בראג'פראצ'ה מהליגה התאילנדית השנייה בעונה זו היה מלך שערי הקבוצה עם 9 שערים ב-18 משחקים.

בשנת טיראסיל חתם במואנגת'ונג יונייטד שקמה עונה קודם לכן, בעונה זו הבקיע 7 שערים, בישל 6 ועזר לקבוצה לעלות לליגת העל התאילנדית.

ב-25 ביולי 2007 טיראסיל יצא למבחנים במנצ'סטר סיטי. לאחר שהרשים חתם בקבוצה ב-16 בנובמבר חתם על חוזה בקבוצה, אך עם זאת, לא הצליח להשיג אישור עבודה ולכן הושאל לגראסהופרס ציריך מליגת העל השווייצרית. בסיום העונה, טיראסיל התקשה לקבל דקות משחק לאחר שקבוצת אבו דאבי קנתה את הקבוצה.

בשנת טיראסיל חזר למואנגת'ונג יונייטד. ב-8 במרץ 2009 דנגדה ערך את הבכורה שלו בליגת העל התאילנדית בניצחון 0–3 נגד תאי פורט. את העונה, טיראסיל סיים עם 7 שערים ועזר לקבוצתו לזכות באליפות. ב-18 באוקטובר 2012 טיראסיל הבקיע ארבעה שערים בניצחון 1–8 נגד BBCU. בסיום העונה, טיראסיל יצא למבחנים באתלטיקו מדריד וחטאפה וביוני טיראסיל עורר עניין אצל טרבזונספור.

ב-21 בפברואר 2014 סוכמה השאלתו של טיראסיל לאלמריה מליגת העל הספרדית בסיום העונה. ב-9 ביוני הצטרף לקבוצה. ב-23 באוגוסט 2014 טיראסיל ערך את הופעת הבכורה שלו בקבוצה בתיקו 1-1 נגד אספניול ובכך הפך לכדורגלן התאילנדי הראשון שמשחק בליגה זו. ב-5 בדצמבר טיראסיל הבקיע את שער הבכורה שלו בקבוצה בניצחון 3–4 נגד ריאל בטיס.

ב-20 בדצמבר 2017 טיראסיל הושאל לסאנפרצ'ה הירושימה מליגת העל היפנית.

ב-1 בפברואר 2020, דנגדה חתם בשימיזו ס-פולסה מליגת העל היפנית.

בינואר , דנגדה חתם בפאת'ום יונייטד.

==קריירה בינלאומית==
בצעירותו, טיראסיל שיחק בכל הנבחרות הצעירות של תאילנד. ב-7 ביולי 2007 טיראסיל ערך את הופעת הבכורה שלו בנבחרת הבוגרת, בתיקו 1-1 נגד במסגרת גביע אסיה 2007.

ב-8 באוקטובר 2007 טיראסיל הבקיע את שער הבכורה שלו בנבחרת בניצחון 1–6 נגד . טיראסיל השתתף עם הנבחרת במשחק ראווה נגד ברצלונה והבקיע את השער היחיד של הנבחרת.

==תארים==
; מואנגת'ונג יונייטד
*ליגת העל התאילנדית: , , , 
*גביע הקור רויאל: 
*גביע הליגה התאילנדי: , 
*גביע האלופות התאילנדי: 
*אליפות מקונג קלאב: 

; נבחרת תאילנד
*אליפות דרום מזרח אסיה: 
*גביע המלכים: 

; אישיים
*מלך שערי ליגת העל התאילנדית: 
*כדורגלן השנה בליגת העל התאילנדית: 

==קישורים חיצוניים==

קטגוריה:כדורגלנים תאילנדים
קטגוריה:קשרי כדורגל תאילנדים
קטגוריה:חלוצי כדורגל תאילנדים
קטגוריה:כדורגלני מואנגת'ונג יונייטד
קטגוריה:כדורגלני מנצ'סטר סיטי
קטגוריה:כדורגלני אלמריה
קטגוריה:כדורגלני סאנפרצ'ה הירושימה
קטגוריה:כדורגלני שימיזו ס-פולסה
קטגוריה:כדורגלני פאת'ום יונייטד
קטגוריה:כדורגלני נבחרת תאילנד
קטגוריה:כדורגלני גביע אסיה 2007
קטגוריה:כדורגלני גביע אסיה 2019
קטגוריה:ילידי 1988
דויטשה פוסט

דויטשה פוסט (בגרמנית: Deutsche Post AG) הפועלת בשם המסחרי דויטשה פוסט DHL, היא שירות הדואר הגרמני וחברת שירות השליחים הגדולה בעולם. מטה החברה נמצא בבון. בתאגיד עובדים 510,000 עובדים, וחטיבת הדואר שלו מעבירה 61 מיליון מכתבים בכל יום בגרמניה, מה שהופך אותה לחברה הגדולה ביותר בתחומה באירופה. חטיבת אקספרס (DHL) פועלת ב-220 מדינות וטריטוריות.

דויטשה פוסט הוא יורשו של הדואר הגרמני דויטשה בונדספוסט, אשר הופרט בשנת 1995 והפך לחברה עצמאית לחלוטין בשנת 2000. DHL Express היא חברה בת בבעלות מלאה. מאז ההפרטה, דויטשה פוסט הרחיבה משמעותית את תחום העסקים שלה באמצעות רכישות. בסוף 2014, רכשה הקבוצה את סטריטסקוטר, יצרנית קטנה של כלי רכב חשמליים. שנתיים לאחר מכן רכשה הקבוצה את UK Mail, שירות דואר ממוקד עסקים בבריטניה, תמורת 315.5 מיליון דולר (243 מיליון ליש"ט). החברה לשעבר הפכה לחטיבה בדויטשה פוסט.

הרווחים לשנת 2016 לפני ריבית ומיסים (EBIT) של קבוצת דויטשה פוסט DHL עמד על 3.491 מיליארד אירו, עם רווח נקי של 2.64 מיליארד אירו והכנסות של 57.334 מיליארד אירו. התשואה להון, לפני מיסים, עמדה על 27.7%. דירוג האשראי של הקבוצה לטווח ארוך, בנובמבר 2016, היה BBB+ עם תחזית יציבה לפי פיץ' ריטינגס.

דויטשה פוסט נסחרת בבורסת פרנקפורט וכלולה במדד יורוסטוקס 50. בשנת 2016, 20.5% ממניות הקבוצה הוחזקו על ידי בנק KfW בבעלות המדינה; 79.5% נסחרו בחופשיות: 65.6% מוחזקים על ידי מוסדיים ו-10.8% על ידי משקיעים פרטיים.

== מידע פיננסי ==
{| class="wikitable"
|+ נתונים כספיים במיליארדי אירו
! שנה
! 2013
! 2014
! 2015
! 2016
! 2017
|-
| הכנסות
| 55.085
| 56.630
| 59.230
| 57.334
| 60.444
|-
| הכנסה נטו
| 2.9
| 2.071
| 1.540
| 2.639
| 2.713
|-
| נכסים
| 35.478
| 36.979
| 37.870
| 38.295
| 38.672
|-
| עובדים
| 435,520
| 443,784
| 450,508
| 459,262
| 472,208
|}

== קישורים חיצוניים ==

* 

==הערות שוליים==

קטגוריה:שירותי דואר לאומיים
קטגוריה:חברות גרמניות
קטגוריה:בון
קטגוריה:חברות הנסחרות בבורסה לניירות ערך בפרנקפורט
רצח אב

טוליה, בתו הצעירה של [[סרוויוס טוליוס, מצווה על הרכב לעבור עם הכרכרה מעל גופת אביה השוכבת ברחוב]]
רצח אב (בלטינית: parricida) הוא מעשה של רצח האב על ידי בנו או בתו. לעיתים משתמשים בכינוי זה גם לגבי התנקשות בשליטים, שרואים בהם בהשאלה את "אבי האומה".

רצח אם (בלטינית: matricidio) נדיר יותר ולא משמש בהשאלה. ההתייחסות בחקיקה לרצח הורים חמורה יותר מרציחות רגילות.

נושא רצח האב העסיק יוצרים עוד בימי קדם והוא נפוץ במיתוסים (זאוס קיצץ לחתיכות את אביו, קרונוס) ומונצח על ידי סופוקלס במחזה אדיפוס המלך והמשכיו. זיגמונד פרויד השתמש בנושא בתארו את תסביך אדיפוס.

על פי הדין הישראלי מי שגורם במזיד למותו של אביו, אמו, סבו או סבתו יואשם ברצח, גם אם לא הוכחה כוונה תחילה ובכך מבטא המחוקק דין חמור יותר מאשר בהריגות אחרות. על פי הדין ביפן נקבע להורג אביו עונש מוות או מאסר עולם, אולם ב-1968, מקרה בו בת רצחה את אביה, לאחר שזה ניצל אותה מינית, הביא לשינוי החקיקה.

==קישורים חיצוניים==

==הערות שוליים==

קטגוריה:משפחה
קטגוריה:רצח
Everybody Hurts

"Everybody Hurts" (כל אחד כואב) הוא שיר שבוצע על ידי להקת הרוק האלטרנטיבי אר.אי.אם., ויצא לאור בשנת 1992 כחלק מן האלבום "Automatic for the People". השיר הגיע למקום ה-29 במצעד הבילבורד הוט 100, ולמקום הראשון במצעדים בבריטניה, קנדה, אוסטרליה, צרפת, אירלנד ואיסלנד.

==רקע==
השיר נכתב ברובו על ידי מתופף הלהקה ביל ברי, אף שהקרדיט באלבום נחלק בין כל חברי הלהקה. את העיבוד ערך ג'ון פול ג'ונס יוצא להקת לד זפלין.

בריאיון ל-BBC אמר באק:"באופן מודע כתיבה לצעירים חייבת להיות מאוד ישירה". המסר בשיר עוסק בשלילת התאבדויות ובמתן תקווה. בשנת 2001 האספה הלאומית של מדינת נבדה שיבחה את אר.אי.אם. על תרומתה למניעת התאבדויות בקרב בני נוער.

הוידאו קליפ לשיר צולם בסן אנטוניו, טקסס. בתחילת הקליפ חברי הלהקה נוסעים במכונית ונתקעים בפקק תנועה. המצלמה מתמקדת במה שקורה ברכב שלהם וברבים של נוסעים אחרים אשר נראים מיואשים. מייקל סטייפ סולן הלהקה יוצא מן הרכב ומתהלך ליד הרכבים העומדים. בסוף הפרק יוצאים כל העומדים בפקק ממכוניותיהם ונוטשים אותן. סצנת פקק התנועה מושפעת מן הסרט שמונה וחצי של הבמאי פדריקו פליני.

== רעידת האדמה בהאיטי ==
בשנת 2010 הפיק סיימון קאוול מופע מוזיקה שהכנסותיו קודש לנפגעי רעידת האדמה בהאיטי. Everybody Hurts שבוצע במופע נבחר כשיר צדקה שהכנסותיו יועברו לטובת נפגעי רעש האדמה. בהקלטת השיר השתתפו אמנים רבים בהם רוד סטיוארט, מריה קארי, ג'ון בון ג'ובי, גארי בארלו, רובי ויליאמס, קיילי מינוג ומיילי סיירוס. ההכנסות ממכירת הסינגל חולקו בין קרן שהקים עיתון הסאן הבריטי למען נפגעי האסון, לבין ועדת החירום לאסונות שסייעה לנפגעי רעש האדמה. בתוך יומיים מהוצאת הסינגל נמכרו ממנו 200,000 עותקים בבריטניה, ל-453,000 עותקים בשבוע הראשון למכירתו, ול-600,000 עותקים בסך הכל.

בגרסת כיסוי זו שיתף רובי ויליאמס פעולה עם להקת טייק ד'את לראשונה מאז עזיבתו את הלהקה בשנת 1995.

השיר הגיע למקום הראשון במצעד הסינגלים הבריטי ובמקום ה-11 במצעד זה לשנת 2010. כמו כן הגיע במצעדים השבועיים למקום הראשון בסקוטלנד ובאירלנד.

===רשימת המשתתפים המלאה===

==קישורים חיצוניים==

* [https://mshironet.mako.co.il/artist?type=lyrics&lang=2&prfid=26196&wrkid=70298 מילות השיר], באתר שירונט
* [https://www.songfacts.com/facts/rem/everybody-hurts Everybody Hurts], באתר Song Facts

==הערות שוליים==

קטגוריה:שירי אר.אי.אם.
קטגוריה:שירי מריה קארי
קטגוריה:שירים באנגלית
קטגוריה:שירים על התאבדות
קטגוריה:שירי צדקה
קטגוריה:שירים מרובי אמנים
קטגוריה:בלדות משנות ה-1990
קטגוריה:שירי גוספל
קטגוריה:סינגלים שהגיעו למקום הראשון במצעד הסינגלים האירי
קטגוריה:סינגלים שהגיעו למקום הראשון במצעד הסינגלים הסקוטי
קטגוריה:זוכי פרס הווידאו קליפים של MTV לבימוי הטוב ביותר
קטגוריה:סינגלים בהוצאת וורנר רקורדס
לואיג'י ספה

לואיג'י ספה (באיטלקית: Luigi Sepe; נולד ב-8 במאי 1991) הוא כדורגלן איטלקי המשחק בעמדת השוער בלאציו.

==קריירת מועדונים==

ספה ערך את הופעת הבכורה שלו בסרייה א' עבור מועדון הכדורגל של עיר מולדתו, נאפולי, ב-28 בינואר 2009, בגיל 17, במהלך ההפסד 1–2 לפיורנטינה.

לאחר מספר השאלות בפיזה, וירטוס לנצ'יאנו, אמפולי, פיורנטינה, ב-10 ביולי 2018 הוא חתם בהשאלה לעונה בפארמה.

ב-24 בינואר 2022 הושאל לסלרניטנה.

==חיים אישיים==
בשנת 2011, ספה נישא לאנה לאורה אקאמפורה, אחייניתו של כדורגלן העבר והמאמן קרמין גוטיירי. לזוג שני ילדים: ג'וזפה שנולד בשנת 2011 ודייגו שנולד בשנת 2014.

==קישורים חיצוניים==

==הערות שוליים==

קטגוריה:שוערי כדורגל איטלקים
קטגוריה:כדורגלנים איטלקים
קטגוריה:כדורגלני נאפולי
קטגוריה:כדורגלני פיזה
קטגוריה:כדורגלני אמפולי
קטגוריה:כדורגלני פיורנטינה
קטגוריה:כדורגלני פארמה
קטגוריה:כדורגלני סלרניטנה
קטגוריה:כדורגלני לאציו
קטגוריה:איטלקים שנולדו ב-1991
פט (מכתש פגיעה)

מכתש פט הוא מכתש פגיעה הנמצא על כוכב חמה אשר קרוי על שמו של המשורר הרוסי ממוצא גרמני אפנאסי פט. האיגוד האסטרונומי הבינלאומי הכריז על שמו של המכתש ב-1985.

== קישורים חיצוניים ==

<div class="mw-content-ltr">
* [https://planetarynames.wr.usgs.gov/Feature/1950 Cratere Fet], Gazetteer of Planetary Nomenclature
* 
* 
* 
</div>

== הערות שוליים ==

קטגוריה:מכתשי פגיעה על כוכב חמה
היום הבין-לאומי לביעור האפליה הגזעית

היום הבין־לאומי לביעור האפליה הגזעית (באנגלית: International Day for the Elimination of Racial Discrimination) הוא מועד בין־לאומי המצוין מדי שנה ב-21 במרץ.

==היסטוריה==
ב-21 במרץ 1960 נורו למוות 69 מפגינים שחורים בעיירה שארפוויל שבדרום אפריקה בידי כוחות המשטרה בעת הפגנה של 20,000 איש נגד שלטון האפרטהייד ונגד "חוק המעבר" - חוק שחייב אזרחים שחורים לשאת בכל עת תעודות מעבר מיוחדות שהונפקו בידי השלטונות כדי לשלוט בתנועותיהם בתוככי המדינה. אירוע זה, שזכה לכינוי טבח שארפוויל, גרם לארגון האומות המאוחדות להכריז בשנת 1966 במהלך העצרת הכללית של האומות המאוחדות על "היום הבין־לאומי לביעור האפליה הגזעית" ברחבי העולם. מסקנת העצרת הייתה שיש לממשלות ולקהילה הבין־לאומית להכפיל את מאמציה לביעור כל סוג של אפליה על בסיס גזעי.

==מטרה==
היום הבין־לאומי לביעור האפליה הגזעית הוא היום שמנציח את חייהם של אלו שנהרגו ונרצחו במהלך מאבקם לדמוקרטיה, שוויון זכויות, ביטול האפליה הגזעית ומלחמה במשטרים מושחתים.

==פעילות==
מדי שנה מקדיש האו"ם את היום הבין־לאומי לביעור האפליה הגזעית לנושא אחר הנוגע לאפליה גזעית:
* 2010 – פסילת גזענות.
* 2014 – תפקיד המנהיגים במאבק בגזענות ובאפליה גזעית.
* 2015 – לימוד מטרגדיות למאבק באפליה הגזעית.
* 2017 – שנאת מהגרים.
* 2018 – קידום סובלנות, הכללה, אחדות וכבוד למגוון בהקשר למאבק באפליה גזעית.
* 2019 – התמודדות עם פופוליזם לאומני עולה ועם אידאולוגיות רדיקליות.

==קישורים חיצוניים==

* 

==הערות שוליים==

אפליה
קטגוריה:מועדי האומות המאוחדות
קטגוריה:אירועים בחודש מרץ
קטגוריה:אפליה
כל העיר שלנו

"כל העיר שלנו" הוא סינגל שהוקלט על ידי הזמרת הישראלית עדן בן זקן ביחד עם הזמר פאר טסי. השיר יצא לאור ב-7 ביוני 2016, כסינגל השני מתוך אלבומה השני תאמין לי, בהוצאת חברות התקליטים וארומה מיוזיק ושרית הפקות.

עם יציאתו נכנס השיר אל המקום ה-2 במצעד של רדיו אמצע הדרך.

== רקע וכתיבה ==
השיר נכתב והולחן על ידי דולב רם ופן חזות והופק על ידי יעקב למאי. השיר הוא שיר ים-תיכוני, המשלב בתוכו גם את סגנון הפופ. יוסי חרסונסקי הפנה כלפי השיר ביקורת מעורבת, תוך שהוא העניק לו שני כוכבי זהב מתוך חמישה.

בסמוך לצאתו כסינגל, עלה השיר לרשת הזרמת המדיה ספוטיפיי.

== וידאו קליפ ==
הווידאו קליפ המלא שיצא עבור השיר בוים על ידי עוזי ג'ורג' ונדב אליהו, ופורסם בערוץ היוטיוב של פאר טסי ב-6 ביוני 2016. בתחילת הקליפ, ניתן לראות את בן זקן מתקשרת לטסי, תוך שהוא במכוניתו והיא בביתה. בהמשך השניים נפגשים.

נכון לאוקטובר 2021, מונה הצפיות של האודיו עומד על כ-20 מיליון צפיות.

== מיקומי שיא ==

== קישורים חיצוניים ==

== הערות שוליים ==

קטגוריה:שירי 2016
קטגוריה:סינגלים מ-2016
קטגוריה:שירי עדן בן זקן
קטגוריה:שירי פאר טסי
קטגוריה:שירים בעברית
קטגוריה:שירים שנכתבו על ידי דולב רם
קטגוריה:שירים שנכתבו על ידי פן חזות
קטגוריה:שירים שהולחנו על ידי דולב רם
קטגוריה:שירים שהולחנו על ידי פן חזות
קטגוריה:שירים שהופקו על ידי יעקב למאי
קטגוריה:שירים על אלכוהול
קטגוריה:שירים על מסיבות
קטגוריה:סינגלים בהוצאת ארומה מיוזיק
קטגוריה:סינגלים בהוצאת שרית הפקות
תזיזו

"תזיזו" הוא סינגל שהוקלט על ידי הזמרת-יוצרת הישראלית עדן בן זקן, אשר משמש כשיר ערוץ הילדים לשנת 2016. השיר יצא לאור ב-15 באוגוסט 2016, כסינגל השלישי מתוך אלבומה השני תאמין לי, בהוצאת חברת התקליטים NMC יונייטד אנטרטיינמנט.

עם יציאתו נכנס השיר אל המקום ה-3 במדיה פורסט, וה-8 במצעד של רדיו אמצע הדרך.

== רקע וכתיבה ==
השיר נכתב והולחן על ידי דולב רם ופן חזות והופק על ידי יעקב למאי. השיר הוא שיר פופ, המשלב בתוכו גם את סגנון הים-תיכוני. יוסי חרסונסקי הפנה כלפי השיר ביקורת מעורבת והעניק לו ציון של שניים וחצי כוכבי זהב מתוך חמישה.

השיר משמש כשיר ערוץ הילדים לשנת 2016, ולכן הערוץ מוזכר בו. בטקס נבחרי הילדים שהתרחש באותה שנה, השיר בוצע על ידי כוכבי הערוץ, כאשר באותו טקס הזמרת הייתה מועמדת לפרס זמרת השנה. בהמשך, בין היתר, ביצעה הזמרת את השיר בהופעה חיה שהתקיימה בתוכנית הטלוויזיה הישראלית "אקס פקטור ישראל".

בסמוך לצאתו כסינגל, עלה השיר לרשת הזרמת המדיה ספוטיפיי.<ref></ref>

== וידאו קליפ ==
לפני שיצא הווידאו קליפ של השיר, העלתה עדן בן זקן לערוץ היוטיוב שלה את קליפ מילותיו של השיר. נכון ליולי 2023, מונה הצפיות של קליפ המילים עומד על כ-26 מיליון צפיות, מה שהופך אותו לאחד מהסרטונים הישראלים הנצפים ביותר ביוטיוב.

ב-27 בנובמבר 2016 יצא הווידאו קליפ של השיר, בו מככבים כוכבי ערוץ הילדים לצד הזמרת. הצופים מתבקשים במהלך הצפייה בקליפ להניח את האצבע במרכז המסך כשיש עימם אינטראקציה. באתר "פרוגי" דווח שהקונספט של הקליפ מועתק מזה של זמרת יפנית בשם נמיאה אמורו.

== מיקומי שיא ==

== קישורים חיצוניים ==

== הערות שוליים ==

קטגוריה:שירי 2016
קטגוריה:סינגלים מ-2016
קטגוריה:שירי עדן בן זקן
קטגוריה:שירים בעברית
קטגוריה:שירים שנכתבו על ידי דולב רם
קטגוריה:שירים שנכתבו על ידי פן חזות
קטגוריה:שירים שהולחנו על ידי דולב רם
קטגוריה:שירים שהולחנו על ידי פן חזות
קטגוריה:שירים שהופקו על ידי יעקב למאי
קטגוריה:שירים על מוזיקה
קטגוריה:שירים על ריקודים
קטגוריה:סינגלים בהוצאת NMC יונייטד אנטרטיינמנט
אולג טאראן

אולג אנטוליוביץ' טאראן (באוקראינית: Олег Анатолійович Таран; נולד ב-13 בינואר 1960 בעיירה אןרדז'ניקידזה (כיום פוקרוב) במחוז דניפרופטרובסק) הוא כדורגלן עבר סובייטי- אוקראיני ששיחק בעמדת החלוץ בקבוצות שונות בברית המועצות. לאחר התפרקות ברית המועצות, שיחק באוקראינה, מרוקו, שוודיה וישראל. לאחר פרישה ממשחק פעיל אימן מספר קבוצות בליגה האוקראינית השנייה.

==קריירת השחקן==
טאראן גדל במחלקת הנוער של מועדון הכדורגל דינמו קייב. בשנת 1978, בגיל 18, עלה לסגל הקבוצה הבוגרת של המועדון. לאחר שנתיים בקבוצה עבר לצ'רנומורץ אודסה. בשנת 1981 גויס לשירות הצבאי ושיחק שנתיים בקבוצות של הצבא הסובייטי - סק"א אודסה וצסק"א מוסקבה. לאחר סיום השירות הצבאי חתם בקבוצת דניפרו דנפרופטרובסק. טאראן שיחק בשורות דניפרו במשך שש שנים. היו אלו השנים הטובות והמוצלחות ביותר בקריירת השחקן שלו. באותה תקופה זכה עם הקבוצה פעמיים באליפות ברית המועצות. בשנת 1988 נפצע טאראן באחד המשחקים ועובר מהרכב הקבוע לסגל המחליף של המועדון. כעבור שנה עוזב את דניפרו.

טאראן עובר לשחק בקבוצת מטאלורג זפוריז'יה מליגת המשנה הסובייטית. בקבוצה זו הוא ימשיך לשחק כמעט עד סוף הקריירה שלו, עם הפסקות לטובת ניסיונות להשתלב בקבוצות כדורוגול מחוץ לגבולות אוקראינה. כך בשנת 1990 שיחק טאראן חצי עונה במרוקו, בשורות הקבוצה וידאד קזבלנקה וזכה איתה באליפות הליגה. בהמשך שיחק עונה אחת בישראל, בקבוצת הפועל צפרירים חולון ובתום העונה שב למטאלורג. בשנת 1992 שיחק כמה חודשים בקבוצה השוודית מקרידס. בתחילת עונת 1994/1995 עזב סופית את מטאלורג זפוריז'יה ושיחק מספר חודשים בקבוצת דניפרו ואז פרש ממשחק פעיל.

==קריירת אימון==
בשנת 1995 הצטרף טאראן לצוות המאמנים של קבוצת דניפרו דנפרופטרובסק והיה לעוזר המאמן של הקבוצה. בשנים 1997 - 2000 מילא תפקיד של מאמן ראשי בקבוצת קריוובס מליגת העל האוקראינית, בהנהגתו זכתה הקבוצה פעמיים במקום שלישי באליפות הליגה, מה שהקנה לה את הזכות להשתתף במשחקי גביע אופ"א. לאחר מכן מאמן במשך עונה אחת את קבוצת מטאלורג זפוריז'יה. בשנת 2003 מאמן במשך כחצי עונה את הקבוצה הסלובקית סלובן ברטיסלאבה. הוא מפוטר מהמעודן וב-4 שנים הבאות לא אימן אף קבוצה. בשנת 2007 פונים אליו מהנהלת קריוובס בהצעה לקחת את אימן הקבוצה כדי לנסות להשאירה בליגה הבכירה. טאראן מצליח לעשות זאת במשך שתי עונות. בעונת 2009/2010 שיחקה הקבוצה באופן גרוע והיה ברור כי אין סיכוי שהיא תישאר בליגה. טאראן הואשם בכישלון הקבוצה ופוטר מתפקיד המאמן.

כעבור שלוש שנים פונים אליו שוב עם ההצעה להתמנות לתפקיד מאמן הראשי של קריוובס. טאראן מסכים, אך עוזב את התפקיד כעבור חודשיים - הקבוצה נקלעה לקשיים כלכליים. הוא חזר לאמן את קבוצת מטאלורג זפוריז'יה, אך בשנת 2014 גם הקבוצה הזו מתפרקת בשל קשים כלכליים. בשנת 2018 מקימים מחדש את קבוצת מטאלורג זפוריז'יה וטאראן ממונה שוב לתפקיד המאמן הראשי שלה.

==תארים==
* מקום ראשון באליפות אירופה בכדורגל עד גיל 19 - 1978
* אליפות ברית המועצות : 1983, 1988
* אליפות מורוקו: 1990

==קישורים חיצוניים==

קטגוריה:חלוצי כדורגל סובייטים
קטגוריה:כדורגלנים סובייטים
קטגוריה:חלוצי כדורגל אוקראינים
קטגוריה:כדורגלנים אוקראינים
קטגוריה:כדורגלני צ'רנומורץ אודסה
קטגוריה:כדורגלני דינמו קייב
קטגוריה:כדורגלני דניפרו
קטגוריה:כדורגלני צסק"א מוסקבה
קטגוריה:כדורגלני צפרירים חולון
קטגוריה:כדורגלני מטאלורג זפוריז'יה
קטגוריה:כדורגלני וידאד קזבלנקה
קטגוריה:כדורגלנים זרים בישראל
קטגוריה:מאמני כדורגל אוקראינים
קטגוריה:אוקראינים שנולדו ב-1960
Between the Earth and the Stars

Between the Earth and the Stars (בעברית: בין כדור הארץ לכוכבים) הוא אלבומה השבעה עשר של הזמרת-יוצרת הוולשית בוני טיילר. האלבום יצא לאור ב-15 במרץ 2019, על ידי חברת התקליטים earMUSIC.

עם יציאתו נכנס האלבום אל המקום ה-11 במצעד האלבומים שבשווייץ, וה-33 במצעד האלבומים הבריטי.

== רקע והפקה ==
באוקטובר 2014, ערכה טיילר ריאיון עם מגזין Daily Sabah. באותו הראיון היא טענה כי העבודה על אלבומה השבעה עשר כבר החלה. פרק זמן לאחר מכן, מגזין סאן פרסם כי טיילר צריכה להוציא אלבום עם רוד סטיוארט.

לבסוף, יצא הסינגל הראשון מתוך האלבום "Hold On" בפברואר 2019, והאלבום חודש לאחר מכן.<ref></ref> בין היתר, סיבוב ההופעות "Between the Earth and the Stars Tour" אליו יצאה טיילר, נתמך על גבי אלבום זה. חלק מהמופעים שנכללו בו נדחו עקב התפרצות נגיף קורונה-ווהאן.<ref></ref>

== רשימת רצועות ==

== מיקומי שיא ==

== היסטוריית יציאות לאור ==
{| class="wikitable plainrowheaders"
|-
! scope="col"| מדינה
! scope="col"| תאריך יציאה
! scope="col"| פורמט
! scope="col"| חברת תקליטים
! scope="col"| מקור
|-
! scope="row"| צרפת
| rowspan="3"| 15 במרץ 2019
| rowspan="8"|תקליטור • הורדה דיגיטלית
| rowspan="8"| earMUSIC
|
|-
! scope="row"| גרמניה
|
|-
! scope="row"| איטליה
|
|-
! scope="row"| אוסטרליה
| rowspan="3"| 22 במרץ 2019
|
|-
! scope="row"| ספרד
|
|-
! scope="row"| בריטניה
|
|-
! scope="row"| ארצות הברית
| rowspan="2"| 12 באפריל 2019
| rowspan="2" |
|-
! scope="row"| קנדה
|}

== קישורים חיצוניים ==

== הערות שוליים ==

קטגוריה:אלבומי בוני טיילר
קטגוריה:אלבומים באנגלית
קטגוריה:אלבומי קאנטרי
מארק זורר

מארק זורר (בגרמנית: Marc Surer; נולד ב-18 בספטמבר 1951 באריסדורף, שווייץ) הוא נהג מרוצים שווייצרי לשעבר ופרשן טלוויזיה.

==קריירה==
מארק זורר החל להתחרות במרוצי קארטינג בשנת 1972. בשווייץ היה איסור על מרוצי מכוניות ולכן מארק זורר עבר לגרמניה. הוא נקלט בקבוצת צעירים של BMW ואיתה זכה במקום השני במרוצי פורמולה-2 בשנת 1978 ובמקום הראשון באותה תחרות בשנת 1979.

בסוף 1979 הוא לראשונה השתתף בתחרות של פורמולה 1. בשנים 1980 ו-1981 הוא נפצע, אך כבר שנת 1981 הצליח לסיים במקום הרביעי בתחרות שנערכה בברזיל. במהלך המחצית הראשונה של שנות ה-80 של המאה ה-20 מארק זורר התחרה בפורמולה 1 עבור מספר קבוצות.

בשנת 1986 הוא עבר לתחרויות ראלי. בעקבות תאונה קשה בה נהרג השותף שלו במכונית מארק זורר עזב את המרוצים. BMW קלטו אותו מחדש כמאמן ואיש הנהלה. בשנים 1994 ו-1995 הוא חזר למרוצים וזכה לתחרות גרמנית למרוצי מכוניות.

בשנת 1996 מרק זורר התחיל לפרשן בתוכניות מרוצי מכוניות עבור ערוץ גרמני.

==חייו האישיים==
מארק זורר התחתן פעמיים לדוגמניות פלייבוי - יולנדה אגר וכריסטינה זורר. גם הן היו משתתפות במרוצי מכוניות. בשנת 2011 הוא התחתן בפעם השלישית לסילביה רנה אריאס.

==קישורים חיצוניים==

* [http://www.grandprix.com/gpe/drv-surmar.html פרופיל של מארק זורר]

קטגוריה:נהגי מכוניות מרוץ שווייצרים
קטגוריה:נהגי פורמולה 1
קטגוריה:עיתונאי ספורט
קטגוריה:פרשני ספורט
קטגוריה:ילידי 1951
היער המאובן

היער המאובן (באנגלית: The Petrified Forest) הוא סרט אפל אמריקאי משנת 1936 עם לסלי הווארד, בטי דייוויס והמפרי בוגרט בתפקידים הראשיים.

התסריט מבוסס על מחזה בשם זה מאת אדוארד שרווד שהועלה בברודוויי ב-1935. הווארד ובוגרט שיחקו באותם התפקידים. זה היה תפקידו הראשי הראשון של בוגרט בתיאטרון. שרווד ביסס את דמותו של הפושע דיוק מנטי על זו של הפושע הידוע ג'ון דילינג'ר. בוגרט צפה בסרטונים וחיקה את דיבורו ותנועותיו של דילינג'ר. בחברת האחים וורנר רצו ללהק את אדוארד ג'י רובינסון לתפקיד הפושע אך לסלי עמד על כך שהתפקיד יינתן לבוגרט וזה לא שכח לו זאת. הוא קרא לבתו לסלי הווארד בוגרט.

העלילה מתרחשת בפונדק קטן עם תחנת דלק במקום מבודד בפאתי הפארק הלאומי פטריפייד פורסט באריזונה ומכאן שם המחזה והסרט.

==תקציר העלילה==
אלן סקוויר (לסלי הווארד) הוא סופר כושל נודד ברחבי ארצות הברית בעת השפל הגדול ומגיע לפונדק נידח בפאתי שמורת הטבע היער המאובן באריזונה.

בפונדק הוא מוצא את בעל המקום, ג'ייסון מייפל (פורטר הול), את בתו גבריאל (בטי דייוויס), את אביו הקשיש גראמפ (צ'רלי גרייפווין), פטפטן בלתי נלאה המספר לכולם על הרפתקאותיו ובעיקר על פגישותיו עם הפושע בילי הנער ואת עובד תחנת הדלק בוז (דיק פורן) שמנסה לשווא לחזר אחרי גבריאל.

אמה של גבריאל הייתה כלת מלחמה צרפתייה שהתחתנה עם אביה ששירת בצרפת במלחמת העולם הראשונה. הם התיישבו במקום אבל האם לא יכלה לסבול את החיים שם וחזרה לצרפת לעיר בורז'. היא שולחת לה משם ספרי שירה של פרנסואה ויון. היא מוצאת חן בעיני אלן שחי שמונה שנים בצרפת ולא הצליח להוציא לאור שום רומן. הוא מתלהב מידיעותיה בספרות וכשרונה בציור והיא מתלהבת מהאדם הראשון המשכיל והאינטליגנטי שפגשה במקום בודד זה.

למקום מגיע הבנקאי העשיר מר צ'יזם (פול הארווי) ואשתו (ג'נבייב טובין). הם מסכימים לקחת אותו טרמפ לפיניקס. בדרך אורבים להם הפושע דיוק מנטי (המפרי בוגרט) וחבורתו הנמלטים לאחר שוד שבו רצחו שישה אנשים.

דיוק מנהל שיחה עם השבויים ובעיקר עם אלן. לאלן יש תעודת ביטוח חיים על סך 5,000 דולר. הוא מצווה את דמי הביטוח לגבריאלה כדי שתוכל לנסוע לצרפת ולפתח את כישורי האמנות שלה. כדי לממש זאת הוא מבקש ממנטי להרוג אותו.

כאשר נודע למנטי שחברתו הלשינה עליו ומובילה את השוטרים לפונדק. השוטרים פותחים באש והוא מחליט לברוח אך אלן עוצר בעדו ונורה על ידיו. הוא אומר למנטי כי בקרוב יתראו שוב למעלה ומת בזרועות גבריאלה.

==קישורים חיצוניים==

* 

* [https://www.youtube.com/watch?v=7y6EEi5jNGE קדימון לסרט היער המאובן], באתר יוטיוב
* [http://www.tcm.turner.com/tcmdb/title/86562/The-Petrified-Forest/ היער המאובן], באתר TCM

קטגוריה:סרטים באנגלית
קטגוריה:סרטי שחור-לבן אמריקאיים
קטגוריה:סרטים מבוססי מחזות
קטגוריה:סרטי האחים וורנר
קטגוריה:סרטים אפלים
קטגוריה:סרטי פשע אמריקאיים
קטגוריה:סרטי דרמה רומנטית
קטגוריה:סרטי המפרי בוגרט
קטגוריה:סרטי בטי דייוויס
קטגוריה:סרטים אמריקאיים משנת 1936
קטגוריה:סרטי 1936
קרב באע'וז פוקאני

קרב באע'וז פוקאני (בערבית: معركة الباغوز فوقاني; באנגלית: Battle of Baghuz Fawqani) היה מתקפה של הכוחות הסוריים הדמוקרטיים בהנהגת הכורדים, בסיוע CJTF-OIR, שהחל ב-9 בפברואר 2019 במסגרת קמפיין דיר א-זור במלחמת האזרחים בסוריה. הקרב, המורכב משורה של תקיפות קרקעיות, התרחש בעיר אל-באע'וז פוקאני ובעמק נהר הפרת, סמוך לגבול סוריה-עיראק, ונחשב גם לקרב האחרון והסופי של המדינה האסלאמית במזרח סוריה.

== הערות שוליים ==

קטגוריה:מלחמת האזרחים בסוריה
באע'וז פוקאני
רורי מקגרגור

רורי מקגרגור (באנגלית: Rory MacGregor; נולד ב-2 באוגוסט 1976) הוא שחקן בריטי ששיחק במגוון תפקידים בטלוויזיה.

מקגרגור נולד בלונדון שבאנגליה. הוא למד בבית הספר למשחק רוז ברופורד קולג', וסיים את לימודיו בשנת 1999.

הוא מוכר בעיקר מהופעתו בתפקיד קולין ולס בסדרת הריגול של ה-BBC "ספוקס", אותו גילם בין השנים 2002 ל-2006.

==פילמוגרפיה==
{| class="wikitable"
! שנה
! שם
! שם באנגלית
! תפקיד
! הערות
|-
| 2001
|
| dir="ltr" | Bad Girls
| השוטר ווטרהאוס
| בפרק "Uninvited Guests"
|-
| 2002
|
| dir="ltr" | Lexx: The Dark Zone Stories
| מורט
| מיני-סדרה
|-
| 2002
|
| dir="ltr" | Black Books
| ספוטי
| בפרק "The Fixer"
|-
| 2002
| מכנסי הרעם
| dir="ltr" | Thunderpants
| בקר הפעלה
|
|-
| 2002
| המשפחה שלי
| dir="ltr" | My Family
| מלצר
| בפרק "Imperfect Strangers"
|-
| 2003
| אהבה זה כל הסיפור
| dir="ltr" | Love Actually
| מהנדס
|
|-
| 2004
| תרגיל לגלדיאטוריות מתחילות
| dir="ltr" | Gladiatress
| לוחם דובוני
|
|-
| 2005
| קזנובה
| dir="ltr" | Casanova
| רופא
| מיני-סדרה
|-
| 2002–2006
| ספוקס
| dir="ltr" | Spooks
| קולין ולס
| סדרת טלוויזיה
|-
| 2007
| חדר מיון
| dir="ltr" | Casualty
| דרק פטרסון
| בפרק "Combat Indicators"
|-
| 2007
|
| dir="ltr" | Rhona's Pantry
| איש מארגון עדי יהוה
| סדרת טלוויזיה
|-
| 2008
| בראשית
| dir="ltr" | Primeval
| קני ג'ונסון
| סדרת טלוויזיה (פרק אחד)
|-
| 2008
|
| dir="ltr" | Sisterhood
| פול
|
|-
| 2009
| אפר לאפר
| dir="ltr" | Ashes to Ashes
| בריאן דרייק
| סדרת טלוויזיה (פרק אחד)
|-
| 2010
| תחבולות חדשות
| dir="ltr" | New Tricks
| ליאם בריין
| בפרק "Dark Chocolate"
|-
| 2011
| רופאים
| dir="ltr" | Doctors
| פול בראון
| בפרק "Signs and Wonders"
|}

==קישורים חיצוניים==

==הערות שוליים==

קטגוריה:שחקני קולנוע וטלוויזיה אנגלים
קטגוריה:בריטים שנולדו ב-1976
אגם סר-פונסון

קפלת סן מישל באגם
אגם סר-פונסון (בצרפתית: Lac de Serre-Ponçon) הוא מאגר מים מלאכותי בהרי האלפים בחבל פרובאנס-אלפ-קוט ד'אזור שבדרום-מזרח צרפת. המאגר, אחד הגדולים במערב אירופה, נוצר על ידי הקמת סכר בגובה של 123 מטר. הוא משתרע על פני שטח של 28 קילומטר רבוע.

==תולדות המאגר==
המאגר הוקם בעמק שצורתו כאות C שזרועה העליונה מתארכת לכיוון מזרח. הוא הוקם במטרה לשלוט בזרימת המים בנהרות דורנס (Durance) ואוביי (Ubaye), לאחר ששיטפונות בהם גרמו פעמיים במאה ה-19 לאבדות בנפש ולנזקים ברכש. ההצעה להקמת המאגר הועלתה לראשונה ב-1895. הבנייה החלה ב-1955 והסתיימה ב-1961. במהלכה הוזזו ממקומם עפר וסלעים בנפח של 3 מיליון מטר מעוקב. לאחר השלמת הסכר התמלא העמק לאטו במים, ותוך כדי כך הוצפו מספר כפרים ששכנו בעמק.

מימי המאגר מניעים בו תחנת כוח הידרואלקטרית בהספק של 380 מגה-ואט, והמאגר מספק מים ל-15 תחנות כוח נוספות על גבי הנהרות המנקזים את המאגר (דורנס וורדון (Verdon)), המייצרות הספק של כ-1,600 מגה-ואט נוספים. המאגר מספק מי השקיה לשטח של כ-1,500 קילומטר רבוע.

על גבי אי במאגר ניצבת קפלת סן מישל. היא הוקמה על גבעה במאה ה-12, נחרבה בשנת 1692 והוקמה שוב לאחר מכן. הגבעה שהיא ניצבת עליה הפכה לאי עם מילוי המאגר במים.

על גבי זרועו הצפונית של המאגר נטוי גשר כביש (Pont de Savines) באורך של 924 מטר. הוא נבנה לקראת מילוי המאגר ומוליך עליו את הכביש N94. ליד קצהו הדרומי שוכן הכפר סאבין-לה-לאק, אחד מהכפרים שהוצפו עם הקמת המאגר, שהוקם מחדש באתר זה.

==נתונים פיזיים של המאגר==
*שטח: 28 קילומטר מרובע
*אורך מרבי: 20 קילומטר
*רוחב מרבי: 3 קילומטר
*עומק מרבי: 90 מטר
*נפח מים: 1.272 קילומטר מעוקב
*גובה מרבי מעל פני הים: 780 מטר
*ממדי הסכר: אורך 630 מטר, גובה 123 מטר
*אגן ניקוז: 3,600 קילומטר מרובע.

==קישורים חיצוניים==

* [https://www.beyond.fr/sites/serreponcon.html אגם סר-פונסון], באתר beyond.fr 
* [http://museoscope-du-lac.com/en/home.html אתר Museoscope du lac] 

סר פונסון
קטגוריה:פרובאנס-אלפ-קוט ד'אזור: גאוגרפיה
קטגוריה:הצפות מכוונות
מוניקה סמית'

מוניקה סמית (בהולנדית: Monique Smit; נולדה ב-9 באפריל 1989) היא זמרת הולנדית ומנחה תוכניות טלוויזיה.

==ביוגרפיה==
מוניקה סמית' נולדה בפולנדם, לאחר סיום התיכון היא למדה בקולג' המקומי. היא לראשונה הופיע בטלוויזיה כמשתתפת בתוכנית ריאליטי שהייתה בהנחיית אחיה. בהמשך היא הייתה מנחה של מספר תוכניות ילדים.

הסינגל הראשון שלה יצא בשנת 2007 והגיע ל"טופ 5" בהולנד. בהמשך היא הוציאה עוד מספר אלבומים. בשנת 2013 היא שיתפה את טים דוווסמה באלבום שלה. אלבום שמוניקה סמית' הוציאה בשנת 2014 זכה לדרגת פלטינה בהולנד.

==קישורים חיצוניים==

* 

קטגוריה:מנחות טלוויזיה הולנדיות
קטגוריה:זמרות הולנדיות
קטגוריה:הולנדיות שנולדו ב-1989
קטגוריה:הולנדים שנולדו ב-1989
הרשות הלאומית לתרבות הלאדינו

הרשות הלאומית לתרבות הלאדינו היא רשות לאומית בישראל שמטרתה שימור וטיפוח מורשת הלאדינו. הרשות הוקמה מכוח "חוק הרשות הלאומית לתרבות הלאדינו" שחוקק על ידי הכנסת בשנת 1996. 

בתפקיד יושב הראש הראשון של הרשות כיהן יצחק נבון ובתפקיד מנהלה הראשון שימש אהרן כהן. בשנת 2015 נבחרה לתפקיד יו"ר הרשות פרופ' תמר אלכסנדר.

==מטרות הרשות==
מתוך לשון החוק:
# להעמיק בעם את הכרת תרבות הלאדינו על כל צורותיה ולטפח לשם כך את חקר התרבות האמורה והוראתה, לרבות באמצעי התקשורת למיניהם;
# לקדם, לסייע ולעודד את היצירה בת זמננו בלשון הלאדינו;
# לסייע בהקמה ובשימור של מוסדות שבהם מתנהלת פעילות המתייחסת לתרבות הלאדינו;
# לקדם, לסייע ולעודד את האיסוף, התיעוד והקיטלוג של אוצרות התרבות העממית שבעל פה והתרבות הכתובה של שפת הלאדינו;
# לקדם, לסייע ולעודד הוצאה לאור של יצירות נבחרות מהתרבות העממית בלאדינו, וכן את הכתיבה בלאדינו, הן במקור והן בתרגומים הולמים לעברית.

==פעילות הרשות==
הרשות יוזמת ומארגנת כנסים, ימי עיון וערבי מוזיקה ותרבות בתחום הלאדינו. הרשות תומכת בחוגי לאדינו ברחבי ישראל ובקורסים באוניברסיטאות. כמו כן היא מעניקה פרסים לסטודנטים מצטיינים הלומדים את תרבות הלאדינו.

הרשות תומכת בשידורי רדיו בלאדינו בערוץ כאן רק"ע.

במסגרת שמירת הקשר עם הקהילות הספרדיות בעולם הקימה הרשות בשנת 2018 את פרויקט השד"רים. במסגרת הפרויקט מונו נציגים מבין פעילי הלאדינו בעולם, שיציגו את הרשות בפני קהילותיהם, יפיצו מידע על הרשות על מנת לקדם את שפת הלאדינו והתרבות הספרדית, הן ברמה המקומית והן ברמה העולמית.

== ראו גם ==
* הרשות הלאומית לתרבות היידיש

==קישורים חיצוניים==

* 

* 

==הערות שוליים==

קטגוריה:לאדינו
קטגוריה:ישראל: ארגונים ממשלתיים
קטגוריה:ישראל: תאגידים סטטוטוריים
גווידו אגוסטי

גווידו אגוסטי (באיטלקית: Guido Agosti; 11 באוגוסט 1901 - 2 ביוני 1989) היה פסנתרן ומורה לפסנתר איטלקי.

== חייו ==
אגוסטי נולד בפורלי בשנת 1901. הוא למד פסנתר אצל פרוצ'ו בוזוני, ברונו מוג'ליני ופיליפו איואלדי, וקיבל תעודת גמר בגיל 13. הוא למד קונטרפונקט אצל בנוונוטי וספרות באוניברסיטת בולוניה. בגיל 21 פתח בקריירה של פסנתרן. הוא צמצם את הופעותיו לפני קהל בגלל בעיית עצבים והתרכז בעיקר בהוראה, אם כי לא ויתר כליל על נגינה לפני קהל.הוא לימד פסנתר בקונסרבטוריון של ונציה ובאקדמיה סנטה צ'צ'יליה ברומא. ב-1947 התמנה לפרופסור לפסנתר באקדמיה צ'יניאנה בסיאנה. עוד לימד בוויימאר ובאקדמיה ע"ש ז'אן סיבליוס בהלסינקי.

בין תלמידיו ידועי-השם מריה טיפו, יונטי סולומון, פיטר ביתל, לזלי הווארד, דונה אמאטו, אנג'לה בראונרידג' ואחרים.

אגוסטי מיעט מאוד בהקלטות; הקלטתו לפרלודים של דביסי זכתה לשבחים רבים. עוד הקליט יצירות משל מוסורגסקי ויאנאצ'ק. התעתיק שלו לפסנתר לשלושה פרקים מתוך ציפור האש של סטרווינסקי (1928, מוקדש לזכר מורו בוזוני) נמצא ברפרטואר. אגוסטי ערך גם את 32 הווריאציות בדו מינור של בטהובן.

הוא ניגן מוזיקה קאמרית עם החלילן סוורינו גאצלוני והצ'לן אנריקו מיינרדי ועם רביעיית רומא.

סונאטה של ארנסט בלוך נכתבה למען אגוסטי.

גווידו אגוסטי מת במילאנו ביוני 1989.

==קישורים חיצוניים==

==הערות שוליים==

קטגוריה:פסנתרנים איטלקים
קטגוריה:מורים למוזיקה באיטליה
קטגוריה:איטלקים שנולדו ב-1901
קטגוריה:איטלקים שנפטרו ב-1989
סאבין-לה-לאק

סאבין-לה-לאק (בצרפתית: Savines-le-Lac) הוא כפר בהרי האלפים, במחוז האלפים העליונים בדרום מזרח צרפת. בשנת 2016 גרו בו 1,057 תושבים.

הכפר שוכן על גדת מאגר המים המלאכותי סר-פונסון, בגובה של 782 עד 840 מטר מעל פני הים. הוא ממוקם ליד קצהו הדרומי של הגשר הנטוי מעל המאגר (Pont de Savines) , הנושא את הכביש N94.

הכפר נוסד במאה ה-12 בשם סאבין והועתק ממקומו פעמיים:
* הכפר נוסד על גדתו הימנית של הנהר דוראנס (Durance), ננטש בעקבות המהפכה הצרפתית והוקם מחדש על גדתו השמאלית של הנהר
* במאי 1961, בעקבות הקמת מאגר סר-פונסון, ננטש הכפר שוב והוצף במי המאגר. הוא הוקם מחדש במקומו הנוכחי על גדת המאגר. לכפר המחודש ניתן השם סאבין-לה-לאק (סאבין שעל האגם). בעקבות ההצפה צנחה אוכלוסיית הכפר מכ-1,000 איש לכ-400, אך היא שבה וגדלה לאחר מכן.

==קישורים חיצוניים==

* 

קטגוריה:פרובאנס-אלפ-קוט ד'אזור: יישובים